**Alzheimerforening Østsjælland**

Referat af Generalforsamling, 26. marts 2024

Aktivitets- og Frivilligcenter Solrød Center 85, 2680 Solrød Strand.

Formanden Torben Wibe bød velkommen og foreslog Niels Hörup som dirigent. Niels H. blev valgt.

DAGSORDEN

1. Valg af dirigent og referent.

Dirigenten konstaterede, at generalforsamlingen var indkaldt i overensstemmelse med vedtægterne (pgf. 3.1 og 3.2) med den vedtægtsbestemte dagsorden (pgf. 3.4), og konstaterede herefter, at generalforsamlingen var beslutningsdygtig.

Efter sit valg foreslog dirigenten Eva Hultengren som referent. Eva H. blev valgt.

1. Formandens beretning om lokalforeningens virke i det forløbne år.

Beretningen var udsendt. Formanden gav opmærksomhed til især disse punkter:

Turbulensen ved skift i ledelsen af lokalafdelingen. Dette afløst af travlhed, vilje, energi og hyppig mødefrekvens.

.Det nye initiativ med udsendelse af Nyhedsbrev til lokalforeningens medlemmer.

.Den geografiske ubalance mellem nord og syd, hvad angår antal frivillige, antal bestyrelsesmedlemmer og aktiviteter.

.Uddannelse til frivillige om demens.

.Landsforeningens styrkede interesse i samarbejdet med lokalforeningerne.

Beretningen blev taget til efterretning.

1. Kassereren fremlægger revideret regnskab til godkendelse.

Kassereren Mogens Nyvang uddelte regnskabet og kommenterede det.

Regnskabet blev godkendt.

1. Orientering om landsforeningens virke.

En skriftlig orientering om landsforeningens virke, skrevet af landsformand Birgitte Vølund, blev kommenteret af lokalforeningens bestyrelsesmedlem Kate Dybdal Gjerstrup. Kate D.G. gav især opmærksomhed til disse punkter:

.En ny direktør i landsforeningen havde opstrammet organisationen og slanket sekretariatet.

.Samarbejdet mellem landsforeningen og lokalforeningerne var blevet understreget.

.Demensfagligt set er der optimisme ved ny medicin, der er fokus på brugen af antipsykotisk medicin og fokus på magtanvendelse.

.Årets landsindsamling havde også været en husstandsindsamling. Der var indsamlet ca. 2 mio. Indsamlingsrekord. Næste indsamlingsdag: 22/9-24.

Efter orienteringen var en kort debat om procedurerne ved landsforeningens anvendelse af denne større indsamlede sum.

1. Behandling af fremsatte forslag

Ingen forslag indkommet.

1. Valg af formand for lokalforeningen.

Intet valg dette år, da formanden sidder i en 2-årig periode.

1. Valg af bestyrelsesmedlemmer og suppleanter

Valg af 4 bestyrelsesmedlemmer. (Bestyrelsesmedlemmerne: Kate og Helle sidder i en 2-årig periode og er derfor først på valg til næste generalforsamling).

Følgende kandidater blev opstillet og nyvalgt/ genvalgt, alle for en 2årig periode:

Mogens Nyvang (genvalgt).

Nency Joensen (genvalgt).

Rikke Skov Haunstrup (nyvalgt).

Christel Christensen (nyvalgt).

Som suppleant til bestyrelsen for 1 år blev genopstillet og valgt: Gytha Honoré.

1. Eventuelt

Fra generalforsamlingen blev der orienteret om ”Aktivitetsvenneordningen” i Roskilde kommune sammen med en stor opfordring til at tilmelde sig, (selvom) man selv betaler sine evt. transportomkostninger.

Dirigenten afsluttede generalforsamlingen, og formanden takkede for fremmødet og interessen.

10/4-2024

Dirigent Referent

Niels Hörup Eva Hultengren